text: Motorvej til Fyn får ny asfalt
  26 april 2011 kl. 14.34
  Arbejdernes kampdag, 1. maj, bliver samtidig markering af, at motorvejen fra Kolding til Middelfart skal have ny asfalt. Arbejdet laves om natten og vil vare en måned.
  Asfalten mellem afkørsel 60 og 58 i det østgående spor skal fræses af - og skiftes ud med en ny asfalt. Den nye belægning vil betyde længere levetid for mogorvejen - og en bedre og mere sikker køreoplevelse for trafikanterne, noterer Vejdirektoratet.
   
  Vejarbejdet kommer til at ske i nattetimerne fra kl. 18 til kl. 6. Når der arbejdes om natten, ledes trafikken over i det modsatte spor, og der vil kun være et spor farbart i hver retning.
  